Polisiebeamptes vas ná moord op Bloem-sakeman | Maroela Media
Louis Siemens. Foto: Facebook
Twee polisiebeamptes is in hegtenis geneem in verband met die moord op Louis Siemens, besturende direkteur van die CityMed-daghospitaal.
Kol. Thandi Mbambo, woordvoerder van die polisie, het gesê die twee polisiebeamptes is Vrydag in Bloemfontein in hegtenis geneem en sal Maandag in die stad se landdroshof verskyn.
Volgens Mbambo is die een polisiebeampte ŉ hofordonnans in Bloemfontein en die ander ŉ speurder by die Bayswater-polisiekantoor.
Kibi Stanley Bakili (36), wat ure ná die moord op Siemens in hegtenis geneem is, moet ook weer vandag in die hof verskyn, het Mbambo bevestig.
Die Bloemfontein Courant berig Bakili het tydens vorige verskynings aan die hof gesê hy het ŉ ontmoeting met Siemens gehad kort voor die moord en hulle het ook op die dag teksboodskappe vir mekaar gestuur. Bakili was ŉ sakevennoot van Siemens.
Volgens die koerant het Bakili vir Siemens as ŉ “broer” beskryf. Die staat het gesê Bakili word deur kringtelevisiebeeldmateriaal aan die moord verbind.
Siemens is op 10 Mei kort ná 15:00 in die kelderparkeerterrein van die Prellerplein-winkelsentrum doodgeskiet. Niks is tydens die voorval gesteel nie.
Daar is dadelik berig dat Siemens tydens ŉ oënskynlike sluipmoordaanval doodgeskiet is. Hy het glo net uit die hysbak gestap in die kelderparkeerterrein toe hy geskiet is.
Siemens het sy vrou en twee kinders agtergelaat.
Bakili was n sakevennoot? Ondersoek maar die moontlikheid van oorkruis lewens versekering!
Ek dog die SAP lede moet die publiek beskerm en nou pleeg hulle moord????
Money talks. They don’t sing or dance but they can walk
gaan cele op sy hoed spring by die hof om sy afkeur in sy vertrouelinge te toon ? Gaan hulle kollegas wie se naam deur riool getrek word, in massas optrek om te betoog teen borg?
“To protect and serve”. Nog SAPD lede betrokke by misdaad! SAPD is n klug, n nes van rowers. En mense wonder hoekom gemeenskappe reg in eie hande neem… Go figure.
kai · 3 maande gelede
ou diep in die hoed cele vra dat moord op polisie beamptes aan verraad gelyk gestel word, n misdaad teen die staat. wat maak n polisie lid se lewe meer werd as die plaasboer, sy familie, die petroljoggie of die huishulp wie vir n selfoon vermoor word? as cele se polisie mag hulle werk doen sal moordenaars minder aktief wees.
VROT APPEL · 3 maande gelede
En dan moet ons nou elke dag hoor NIE ALMAL IS SO SLEG NIE. HOEVEEL polisiebeamptes is net in die afgelope MAAND vasgetrek vir van moord tot Cash in Transit heists, kapings en robberies? Toe asb kan iemand vir ons die statistiek bymekaar begin maak want die VROT APPELS raak nou baie meer as die paar rooi appeltjies in die mandjie.
Jis ek weet nie of jy jou BROER so moet behandel nie. Hou dan maar verby met jou BROER stories. Wonder of jy verklaar het dat jy ander sakebelange ook het? Twee kinders sit sonder ‘n pa en ‘n vrou sonder ‘n man, ek glo dat jou aandeel in die besigheid maar na die KINDERS toe moet gaan. Jy het nou jou eie hok bevuil.
John Doe · 3 maande gelede
Baie dankie vir die berig, Maroela. Dis hoog tyd dat daar opgevolg word hieroor. As julle ondersoekende joernalistiek wil doen, gaan kyk maar na die “link” tussen Louis se moord en dié van die argitek, mnr Roodt en koppel dit dan aan die mediese mafia in die Vrystaat. Dit sal nie ophou voordat dit totaal oopgevlek is nie. Die media moet nou GROOT ASSEBLIEF hulle deel doen. Die regering is definitief betrokke in my opinie en ons vra vrae oor sommige van sy kollegas ook. Hy het nie alleen onderhandel met sy moordenaar nie! Kom nou Maroela, doen bietjie speurwerk.